મૃતક અરવિંદ રાઠવા મૂળ છોટાઉદેપુરના કોલી ગામનો વતની હતો. અને પરિવાર સાથે છેલ્લા પંદર વર્ષથી ગોંડલમાં રહેતો હતો. અક્ષર મિલમાં મજૂરો સાથે લેબર કોન્ટ્રાક્ટ નું કામ પણ કરતો હતો. ગતરાત્રે મૃતક રાત્રીના અગિયાર વાગ્યા સુધી મુખી પંપ પાસે આવેલ સદગુરુ મિલમાં કામ કરતો હતો. બાદમાં બાઇક લઇ જામવાડી જવા નીકળ્યા બાદ રામ દ્વાર નજીક અકસ્માત સર્જાયો હતો. તેનો મોબાઈલ બંધ આવતો હોય તેના પરિવારે શોધખોળ કરતાં વહેલી સવારે રોડ ઉપરના પુલિયા નીચે બાઈક સહિત તેનો મૃતદેહ મળી આવતા પોલીસને જાણ કરાઇ હતી. મૃતકને સંતાનમાં ત્રણ પુત્રો અને એક પુત્રી હોવાનું જાણવા મળેલ હતું બનાવ અંગે સીટી પોલીસ સ્ટેશનના રફિકભાઈ કૈઇડા એ તપાસ હાથ ધરી છે.